കൊറോണപ്രതിസന്ധികളില് നിന്ന് ഇന്ത്യന് സമ്ബദ് വ്യവസ്ഥ വേഗത്തില് കരകയറിയെന്ന് പ്രധാനമന്ത്രി നരേന്ദ്ര മോദി സൂറത്ത് : രാജ്യം കൊറോണ മഹാമാരി ഉണ്ടാക്കിയ പ്രതിസന്ധികളില് നിന്ന് അതിവേഗം കരകയറിയതായി പ്രധാനമന്ത്രി നരേന്ദ്രമോദി പറഞ്ഞു.ഇന്ത്യയുടെ ഈ പോരാട്ടത്തെ ലോകം വളരെ പ്രതീക്ഷയോടെയാണ് കാണുന്നതെന്ന് അദ്ദേഹം വ്യക്തമാക്കി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ലോകത്തില് അതിവേഗം വളരുന്ന സമ്ബദ് വ്യവസ്ഥയില് ഒന്നായി രാജ്യം വീണ്ടും മാറുകയാണെന്ന് പ്രധാനമന്ത്രി കൂട്ടിച്ചേര്ത്തു. അന്താരാഷ്ട്ര നാണയ നിധി അടുത്തിടെ പുറത്തിറക്കിയ റിപ്പോര്ട്ടില് നടപ്പു സാമ്ബത്തിക വര്ഷത്തില് ഇന്ത്യ 9.5 ശതമാനമായി വളരുമെന്ന് പ്രവചിച്ചിരുന്നു. ഈ റിപ്പോര്ട്ടിലാണ് പ്രധാനമന്ത്രിയുടെ പരാമര്ശം. ലോകത്തിലെ വലിയ രാജ്യങ്ങളില് ഏറ്റവും വേഗത്തില് വളരുന്ന സമ്ബദ് വ്യവസ്ഥയായി ഇന്ത്യ മാറുന്നുവെന്ന് ഐഎംഎഫ് പുറത്തുവിട്ട റിപ്പോര്ട്ടില് വ്യക്തമാക്കുന്നുണ്ട്.ഇന്ത്യ ഈ വര്ഷം 9.5 ശതമാനം വളര്ച്ച കൈവരിക്കുമെന്നാണ് ഐഎംഎഫ് സര്വ്വേ വ്യക്തമാക്കുന്നത്. 2022 ല് ഇത് 8.5 ശതമാനം ആയേക്കും. ആഗോള തലത്തില് ഈ വര്ഷം 5.9 ശതമാനം വളര്ച്ച ഉണ്ടാകുമെന്നും പുതിയ റിപ്പോര്ട്ടുകള് ചൂണ്ടിക്കാട്ടുന്നു. അമേരിക്ക, യുകെ ഉള്പ്പെടെയുള്ള വികസിത രാജ്യങ്ങളെ പിന്തള്ളിക്കൊണ്ടാണ് ഇന്ത്യ ഇത്തവണ മുന്പന്തിയിലെത്തിയിരിക്കുന്നത്. സാമ്ബത്തിക വളര്ച്ചയില് ഇന്ത്യയ്ക്ക് തൊട്ടുപിന്നാലെ ചൈനയാണ് ഉള്ളത്. 8 ശതമാനമാണ് ചൈനയിലെ ഈ വര്ഷത്തെ വളര്ച്ച. 2022 ഓടെ ഇത് 5.6 ആയി കുറയുമെന്നും സര്വ്വേ വ്യക്തമാക്കുന്നു. യുഎസില് ഈ വര്ഷം 6 ശതമാനമാണ് വളര്ച്ചയെങ്കില് അടുത്ത വര്ഷം അത് 5.2 ആയി കുറയാനാണ് സാധ്യത. അതേസമയം 2022 ല് ആഗോള തലത്തിലുള്ള സാമ്ബത്തിക വളര്ച്ച 4.9 ശതമാനമാകുമെന്ന് കണക്കുകള് വ്യക്തമാക്കുന്നു